**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** fax: **2674022211,** web site: [**www.eakp.gr**](http://www.eakp.gr), email: **info@eakp.gr**

 **Λαμία 15 Οκτωβρίου 2019**

 Προς: Προεδρείο Δ.Σ. Ε.Υ.Π.Σ. Περ/ρειας Στερεάς Ελλάδας

 Κοιν/ση: Μέλη Ε.Υ.Π.Σ Περ/ρειας Στερεάς Ελλάδος

Θέμα: « Προτάσεις για συζήτηση θεμάτων στην προ ημερήσια διάταξη στο Δ.Σ.

 της Ένωσης που θα πραγματοποιηθεί στις 16/10/2019 **».**

**Συνάδελφοι,** η **Ε**νωτική **Α**γωνιστική **Κ**ίνηση **Π**υροσβεστών Στερεάς Ελλάδος, υποβάλλει τα παρακάτω σοβαρά θέματα για να συζητηθούν ως θέματα προ ημερήσιας διάταξης, στη συνεδρίαση του Διοικητικού Συμβουλίου, την Τετάρτη **16/10/2019.**

**1ο Θέμα προ Ημερήσιας Διάταξης:** **« Η Ενωτική Κίνηση Πυροσβεστών διαπιστώνει ότι πέρασε σχεδόν ένας μήνας από το τελευταίο συμβούλιο, χωρίς να έχουν γίνει οι απαραίτητες ενέργειες παρέμβασης προς τους υπεύθυνους για τα** **προβλήματα που μαστίζουν στο σύνολο τους το Πυροσβεστικό Σώμα και τους εργαζόμενους της Περιφέρειάς μας**. Τα θέμα αυτά είχαν μπει στο προηγούμενο συμβούλιο και τα προτείνουμε εκ νέου **»**.

Η αντιπυρική περίοδο φτάνει στην λήξη της, τα προβλήματα στο Π.Σ. συνεχίζονται, με τα βασικότερα να είναι:

* Η έλλειψη προσωπικού για την κάλυψη των πραγματικών αναγκών στο Π.Σ.
* Η μείωση της χρηματοδότησης για το Π.Σ. εδώ και μια δεκαετία αγγίζοντας περίπου το ποσό του ενός δισεκατομμυρίου εκατόν πενήντα εκατομμυρίων ευρώ .
* Ημη αναγνώριση του επαγγέλματος μας ως βαρύ, επικίνδυνου και ανθυγιεινού και η μη θέσπιση Π.Δ. για την υγιεινή και ασφάλεια για το επιχειρησιακό σκέλος του Π.Σ.
* Η μη ανανέωση του πεπαλαιωμένου στόλου οχημάτων.
* Η μη χορήγηση των κατάλληλων μέσων ατομικής προστασίας ( Μ.Α.Π. ) για όλες τις κατηγορίες προσωπικού ( εποχικοί, πενταετής, μόνιμοι ).
* Η μη κατοχύρωση με μόνιμες και σταθερές σχέσεις εργασίας και των υπολοίπων πενταετών και εποχικών.
* Οι επιφυλακές μέσω των σταδίων επικινδυνότητας χωρίς να υπάρχει συμβάν και γενικότερα οι ποικίλες παραβιάσεις στο ωράριο μας οδηγούν στην χωρίς κόστος εργασία, φορτώνοντάς μας με ρεπό. Αποτέλεσμα, όλες οι κυβερνήσεις να αρνούνται πεισματικά να πληρώσουν την υπερεργασία μας από υπερωρίες, Κυριακές, αργίες, νυχτερινά, όπως πληρώνονται όλοι οι υπόλοιποι δημόσιοι υπάλληλοι.
* Αξιοκρατικός κανονισμός μεταθέσεων με βασική παράμετρο, για να σταματήσει το ξεσπίτωμα των πυροσβεστών, να ανακηρύσσονται εκ των προτέρων τα κατά τόπους οργανικά κενά που θα καλυφθούν μέσω των επιτυχόντων των πανελλήνιων εξετάσεων.

**2ο Θέμα προ Ημερήσιας Διάταξης:** **Η αναγραφή στην κατάσταση υπηρεσίας – Ορισμός σε ομάδα επιφυλακής – ετοιμότητας.**

 Με αφορμή το γεγονός ότι το τελευταίο διάστημα η παράταξη μας γίνεται αποδέκτης ερωτημάτων συναδέλφων σχετικά με την αναγραφή τους στο φύλο υπηρεσίας σε ομάδες **ετοιμότητας - επιφυλακής Α και Β,** η Ενωτική Αγωνιστική Κίνηση Πυροσβεστών επισημαίνει τα εξής:

 Βάση των ισχυουσών διατάξεων που διέπουν το Π.Σ. η κατάσταση σε επιφυλακή ή ετοιμότητα δεν υφίσταται ως διατεταγμένη υπηρεσία, αλλά ως έκτακτη υπηρεσιακή ενέργεια.

 **Σε καμία σχετική διάταξη δεν αναφέρεται η θέσπιση υπηρεσίας επιφυλακής ή ετοιμότητας και αντίστοιχη αμοιβή, και για το λόγο αυτό δημιουργεί βάσιμες οικονομικές αξιώσεις έναντι της υπηρεσίας**, όσων υπαλλήλων βρίσκονται σε ελευθερία και ορίζονται σε κατάσταση ετοιμότητας – επιφυλακής, γιατί ο ορισμός στην προαναφερόμενη κατάσταση, μας δεσμεύει τον ελεύθερο χρόνο, αφού μας υποχρεώνει να βρισκόμαστε σε κατάσταση διαρκούς ετοιμότητας περιορίζοντας την δυνατότητα των προσωπικών δραστηριοτήτων με ότι αυτό συνεπάγεται.

 Καλούμε τους συναδέλφους να διαμαρτυρηθούν αρχικά μέσω Δ.Υ. προς τις διοικήσεις τους, στην συνέχεια να τις κοινοποιήσουν στην Ένωσης μας και το προεδρείο της να αναλάβει όλες εκείνες τις πρωτοβουλίες που θα φέρουν το ζήτημα της εκμετάλλευσης του ελεύθερου χρόνο μας στο προσκήνιο και να οργανώσει αγωνιστικές αντιδράσεις ακόμη και σε περιφερειακό επίπεδο για να προασπίσουμε το αναφαίρετο δικαίωμα να διανύουμε αδέσμευτα και ανεμπόδιστα τον ελεύθερο χρόνο μας.

Στην βάση των δύο προ ημερησίας διάταξης θεμάτων που καταθέτουμε και που εμπεριέχουν σημαντικά και χρόνια προβλήματα που ταλανίζουν τον κλάδο μας, η Ενωτική Αγωνιστική Κίνηση Πυροσβεστών προτείνει εκ νέου, **στο προεδρείο του Διοικητικού Συμβουλίου του σωματείου μας να:**

* **Πάρει άμεσα απόφαση και να καταγγείλει τα χρόνια αυτά προβλήματα,** προς κάθε υπεύθυνο κάνοντας χρήση του θεσμικού του ρόλου, κινώντας τις ενδεικνυόμενες διαδικασίες για την επίλυση των σοβαρών αυτών ζητημάτων.
* **Να προτείνει και να απαιτήσει από το Δ.Σ. της Π.Ο.Ε.Υ.Π.Σ. να ασχοληθεί επιτέλους ουσιαστικά με τα προβλήματα των χιλιάδων πυροσβεστών και να οργανώσει πολύμορφες αγωνιστικές κινητοποιήσεις με σταδιακή κλιμάκωση μέχρι να δοθεί λύση στα χρονίζοντα προβλήματα μας.**

**Φθάνει πια η αδιαφορία και η αδράνεια των συνδικαλιστικών μας οργάνων γιατί ότι κερδίσαμε με πολύχρονους αγώνες τα χάνουμε χρόνο με τον χρόνο αμαχητί.**

**Είμαστε όλοι υπόλογοι απέναντι στη ιστορική διαδρομή του συνδικαλιστικού μας κινήματος και φέρουμε βαρύτατες ευθύνες απέναντι στους χιλιάδες συναδέλφους μας και τις οικογένειές τους που διαπιστώνουν ότι μέρα με την μέρα χάνεται το πολυτιμότερο αγαθό για την συνοχή και την ευημερία της οικογένειας που είναι ο ελεύθερος χρόνος.**

**Παλεύουμε με αυτοθυσία για την προστασία του φυσικού μας πλούτου την ζωή και την περιουσία του λαού μας και μας αξίζουν πιο ασφαλείς και πιο ανθρώπινες συνθήκες εργασίας.**

**Συναδέλφισσες - Συνάδελφοι**, η **Ενωτική Αγωνιστική Κίνηση Πυροσβεστών** καταβάλει κάθε δυνατή προσπάθεια για την καλύτερη ενημέρωση για όλα τα προβλήματα που αφορούν καθημερινά τους πυροσβέστες και παρεμβαίνει προς κάθε κατεύθυνση για την αντιμετώπιση τους.

Ζητάμε απ’ όλους τους συναδέλφους να συμβάλλουν στην ανάδειξη αυτών των προβλημάτων, σε όποια υπηρεσία υπηρετεί ο καθένας, επικοινωνώντας με την Ε.Α.Κ.Π. είτε τηλεφωνικά, είτε μέσω e-mail.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**